Legal Document

Category: 0

Text:
69. ΑΠΟΦΑΣΗ ΥΠΟΥΡΓΟΥ   ΥΓΕΙΑΣ , ΠΡΟΝ. ΚΑΙ ΚΟΙΝ.ΑΣΦΑΛΙΣΕΩΝ  Αριθ.Οικ.48/Φ10150 της 4/18 Φεβρ.1994  (ΦΕΚ Β’ 109)  Δημιουργία Εθνικού Γενικού Μητρώου Ασφα- λισμένων-Συνταξιούχων-Δελτία Απογραφής.  Έχοντας υπόψη: 1. Τον Νόμ.1558/26.7.85 άρθρ.23 και 27 «Περί συστάσεως Γενικής Γραμματείας Κοινωνικών  Ασφαλίσεων» στο Υπουργείο Υγείας, Πρόνοιας και Κοινωνικών Ασφαλίσεων. 2.Την Αρ.2024/26.10.1993 )ΦΕΚ 833 Β/1993) απόφαση του Πρωθυπουργού και Υπουργού Υγείας, Πρόνοιας και Κοινωνικών Ασφαλίσεων «Ανάθεση αρμοδιοτήτων στον Υφυπουργό Υγείας, Πρόνοιας και Κοινωνικών Ασφαλίσεων Φοίβο Ιωαννίδη». 3. Τις διατάξεις του άρθρ.64 του Νόμ.2084/1992 (ΦΕΚ 165) «Αναμόρφωση της Κοινωνικής Ασφάλισης και άλλες διατάξεις». 4.Την ανάγκη για βελτίωση της παρεχόμενης εξυπηρέτησης προς τους ασφαλισμένους και συνταξιούχους με τη δημιουργία και τήρηση μηχανογραφικά του Εθνικού Γενικού Μητρώου Ασφ/νων-Συν/χων. 5. Τις Κοινές Υπουργικές Αποφάσεις με αριθ. Πρωτ. Οικ. 967/Φ10150/ 11.3.93 (ΦΕΚ 186 /23.3.1993) για τους  Ασφαλισμένους και με αριθ. Πρωτ. Οικ.868/Φ10150/15.12.93 (ΦΕΚ 941/30.12.1993) για του Συν/χους, αποφασίζουμε: Καταργούμε τα οριζόμενα από τις Κοινές Υπουργικές Αποφάσεις - με Αριθ.Πρωτ. ΟΙΚ.967/Φ10150/11.3.93 (ΦΕΚ 186/23.3.1993) και - με Αριθ.Πρωτ. ΟΙΚ. 868/Φ10150/15/12/93 (ΦΕΚ 941/30.12.1993) απογραφικά δελτία ασφαλισμένων και συνταξιούχων και τα ενσωματώνουμε σ’ ένα έντυπο με τίτλο «ΔΕΛΤΙΟ ΑΝΑΓΓΕΛΙΑΣ Εγγραφής, Μεταβολών και Απώλειας Κάρτας Κοινωνικής Ασφάλισης». Ο τύπος και το περιεχόμενο του απογραφικού δελτίου επισυνάπτεται στην απόφαση ως παράρτημα. Η εκτύπωση των απογραφικών δελτίων κάθε φορέα γίνεται με μέριμνα των υπηρεσιών αυτού. Η ισχύς της παραπάνω απόφασης αρχίζει από της ημέρας δημοσίευσής της στην Εφημερίδα της Κυβερνήσεως. Με την αριθ.ΟΙΚ.714/Φ10150/22 Ιουν.-24 Ιουλ.1998 (ΦΕΚ Β 751) απόφ. Υπ.Οικ. και Εργασίας και Κοιν. Ασφαλ., καταργήθηκε το οριζόμενο στην παρούσα απόφ.ΟΙΚ.48/Φ10150/94 έντυπο με τον τίτλο «ΔΕΛΤΙΟ ΑΝΑΓΓΕΛΙΑΣ  Εγγραφής Μεταβολών και Απώλειας Κάρτας Κοιν.Ασφ.», το οποίο αντικαταστάθηκε με Νέο, ο τύπος και το περιεχόμενο του οποίου επισυνάπτεται στην απόφαση αυτή ως Παράρτημα.  Σελ. 38,172 Τεύχος 1302 Σελ. 60